Politivennen, 1808-01-01
Ønske tilegnet den til Kalleboløbets Sejlbargjørelse anordnede Kommission. Mange Gange har Udgiveren af Politivennen, men forgjæves, yttret det ønske, at de ikke saa Kbhvnere, der finde uskyldig Morskab i Sejlads med Lystbaade, maatte sættes i Stand til at nyde denne. Det er vist, at jo flere uskyldige Glæder, der muliggjøres for et Steds Jndvaanere, desmindre Søgning ville de mindre uskyldige Glæder faae, desto behageligere bliver Livet for dem, og desto større Tillokkelse ville Fremmede føle til der at nedsætte sig. Sejlads med Lystbaade, og dermed forbunden Kappesejlen, Baden, Fisken o. s. v. eller blot derved bevirket lettere Besøgen af Stadens Omegn, er ikke allene uimodsigelig uskyldig Morskab, men endog paa en Maade nyttig, for saavidt, at den Aand og Forkjærlighed for Sø og Sømandskab, der bør være et herskende Træk i en Nations Karakter, som den Danskes, derved styrkes, Vejes og vedligeholdes. Men hidtil var og er til sligt saa langt fra Opmuntring eller Lettelse, at meget mere det Modsatte er Tilfældet. Man veed, at Søndagen er Hoveddagen til slige Fornøjelsers Pleje, og om Søndagen er Bommen, hidtil den eneste Udfart, lukket. Det er altsaa en Nødvendighed, at have sin Baad uden for Bommen, og dertil er ikke nærmere Lejlighed, skjøndt endda hel maadelig, end ved Kalkbrænderierne. Følgelig maae de, som ville sejle, først gaae en lang Vej, og desuden være udsatte, ser at faae deres Baad beskadiget eller endog bortstjaalet. Den nye Fart, som der nu viser sig Udsigt til, naar Kalleboløbet, ved den høje Kommissions Omsorg er gjort fejlbar, vil ogsaa nødvendig have den herlige Bifølge, at Bredderne til Kallebostrand, baade paa sjællandsk og paa amagersk Side, ville vorde beplantede med smukke Lyststeder, med Skove, Haver og Huse. Kallebovandet, den desuden er langt tryggere til Besejling, end Reden og Strømmen norden for Staden, vil da og saameget heller beføres af Lystbaade, og disses Fart derpaa, vil igjen bidrage til at forskjønne den hele Udsigt Men en Ting, som hertil vil være af største Nytte, var en Baadehavn inden for Stakaderne, hvor Ejere af Lystkade kunde lægge dem ind og forlade dem, med Sejl og Redskab, fuldkommen trygge for, at de ikke af Gadedrenge eller andre Løsgængere skulle bespringes, tilsudles, fordærves, bestiæles eller vel endog bortføres. En saadan Havn kunde meget let blive til imellem Stakaderne og den sydlige Bastion, naar et Takit sattes paa Landsiden uden for Bastionen, og to Bommer lagdes for Enderne, beplantede med Jernpigge og laasede. Bekostningen paa denne Jndretning var altsaa ikke stor, og da der er en Vagt, kunde af samme ogsaa holdes Opsigt med Baadene og Nøglen til Bommen hænge i Vagtstuen. Jngen Ejer af en Lystbaad vilde tøve, eller trykke sig ved, at leje Plads til den i denne Havn, om endog en saadan Plads kostede 10 Rd. om Aaret, og da Baadenes Antal vilde tiltage, just fordi der var Havn, som hidtil har manglet, saa vilde disses Havnelejer let kunne stige indtil 5 til 600 Rdlr. ønsket er nu, at den høje Kommission vilde hos Kommandantskabet bevirke slig Baadehavns Tilstedelse, enten paa det ovennævnte Sted, eller, hvis det syntes bekvemmere, hvilket jeg dog ikke formoder, paa den anden Side, og at den siden vilde gjøre det lidet Udlæg til Jndretningen; da det ved Havnlejen Udkommende vilde vorde en aarlig Jndtægt for en Kasse til Kalleboløbets Vedligeholdelse eller Bestridelse af derved mødende Udgivter.